เคทีบีลีสซิ่งเจ๋งลากยาว90วันไม่ขึ้นดอกเบี้ย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เคทีบี ลีสซิ่ง ยอมแบกต้นทุนตรึงดอกเบี้ยต่ออีก 3 เดือน 
นายธีระยุทธ ตันตราพล ผู้ช่วยกรรมการผู้จัดการ สายงานธุรกิจส่วนบุคคล บริษัท เคทีบี ลีสซิ่ง เปิดเผยว่า บริษัทจะยังไม่มีการพิจารณาเรื่องปรับขึ้นอัตราดอกเบี้ยในช่วงเวลานี้ และคาดว่าจะยังคงอัตราดอกเบี้ยเดิมไปก่อนอีก 23 เดือน แม้จะส่งผลให้ส่วนต่างของดอกเบี้ยลดลงบ้างก็ตาม ซึ่งที่ผ่านมาบริษัทได้มีการจัดสัดส่วนต้นทุนกับการปล่อยสินเชื่อไว้ในระดับที่ดีอยู่แล้ว จึงไม่น่ามีปัญหา 
อย่างไรก็ตาม หากจำเป็นต้องมีการปรับขึ้นอัตราดอกเบี้ยก็จะปรับขึ้นเพียงเล็กน้อย เพื่อไม่ให้กระทบกับภาระของลูกค้ามากเกินได้ โดยในส่วนของดอกเบี้ยเช่าซื้อรถเฉลี่ยอยู่ที่ 2.1% ต่อปี และดอกเบี้ยสินค้าอุปโภคเริ่มต้นที่ 0.99% ต่อเดือน
สำหรับผลการดำเนินงานช่วง 6 เดือนที่ผ่านมา บริษัทมีกำไร 180 ล้านบาท สูงกว่าเมื่อเทียบกับเป้าที่ตั้งไว้ 150 ล้านบาท ซึ่งปล่อยสินเชื่อใหม่ได้แล้ว 4,000 ล้านบาท จากเป้าที่ตั้งไว้ทั้งปี 7,850 ล้านบาท และคาดว่าปีนี้จะมีกำไรไม่น้อยกว่าปี 2552 ที่ได้ 230 ล้านบาท 
ขณะที่ปัจจุบันมียอดสินเชื่อคงค้างที่ 1.4 หมื่นล้านบาท เป็นสินเชื่อเช่าซื้อรถยนต์ 5,700 ล้านบาท สินเชื่อเพื่ออุปโภค 1,500 ล้านบาท ที่เหลือเป็นสินเชื่อลูกค้ารายใหญ่ 
อย่างไรก็ตาม คาดว่าในช่วงครึ่งปีหลังนี้คงเติบโตมากกว่าครึ่งปีแรก แม้จะมีปัจจัยเรื่องของต้นทุนดอกเบี้ยและภาวการณ์แข่งขันในตลาดที่รุนแรง แต่คงไม่กระทบเพราะบริษัทมีลูกค้าที่มีรายได้ประจำทั้งข้าราชการและรัฐวิสาหกิจ
*** “กำไรหลักของเราก็ยังมาจากกลุ่มลูกค้าเช่าซื้อ และกลยุทธ์หลักยังมุ่งเน้นเจาะกลุ่มข้าราชการ พนักงานรัฐวิหากิจ และพนักงานบริษัทเอกชน ที่มีเงินผ่านธนาคารกรุงไทยเป็นหลัก โดยมีฐานรายได้ไม่ต่ำกว่า 1 หมื่นบาทต่อเดือน ซึ่งในช่วงกลางเดือน ส.ค.นี้จะมีสินค้าอุปโภคด้านสุขภาพครบวงจรออกมากระตุ้นตลาดอีกด้วย “นายธีระยุทธ กล่าว